Source: http://warezlinks.us/bb/topic/166796-a-4-mobilszolgaltato-mpvi/
Timestamp: 2019-05-21 01:22:19+00:00

Document:
A 4. mobilszolgáltató MPVI - Mobiltelefonok és mobilszolgáltatók - ☆ Warezlinks.US ☆
A 4. mobilszolgáltató MPVI
Szerző Vendég_CineDOG_ , 2012. április 20. 10:18
Elküldve: 2012. április 20. - 10:18
http://www.portfolio...kom.166097.html
Az új állami mobilcég nevét egyelőre nem tudjuk, az azonban már biztos, hogy az új szolgáltató az eddiginél is erősebb versenyt kíván generálni a hazai telekommunikációs piacon. A magyar piacot uraló három vezető szolgáltatónak tehát fel kell kötnie a felkötni valót, az állami cég megjelenése ugyanis piaci részesedésük, árbevételük és profitabilitásuk csökkenését is hozhatja. Kérdés, milyen gyorsan terjeszkedik majd az állami mobiltársaság.
Az újonnan megalakult negyedik mobilszolgáltató, az MPVI igazgatósága ma tartott sajtótájékoztatót, amelyen a vállalat céljairól és a megalakulást követő tervekről beszéltek, valamint bemutatták a vállalat igazgatóságának tagjait. Az eseményen Kalmár István az MPVI igazgatóságának elnöke valamint Schmidt Pál, az MPVI igazgatóságának tagja beszéltek az új szolgáltató jövőjéről.
A negyedik hazai mobilszolgáltató a Magyar Postából, a Magyar Fejlesztési Bankból és a Magyar Villamos Művekből álló konzorcium, alaptőkéje 500 millió forint, a vállalatban a Magyar Posta Zrt. tulajdoni hányada 10 százalék, míg az MVM Zrt. és az MFB Invest Zrt. 45-45 százalékkal rendelkezik. Eddigi szakértői vélemények szerint az MVM részvételét a konzorciumban részben az indokolja, hogy a kormány a kormányzati szervek kommunikációját biztosító gerinchálózatot áttereli a Magyar Telekomtól bérelt hálózatról az MVM hálózatára. A Magyar Posta részvétele mögötti racionalitás az, hogy országos hálózattal rendelkezik, és azon keresztül könnyen el tudja érni az ügyfeleket, de az is a Posta részvétele mellett szól, hogy 2013 januárjától a hazai postai piac megnyílik az európai szolgáltatók előtt, az erősödő piaci verseny mellett a vállalatnak a telekommunikációs szolgáltatásokkal új profilt kívántak adni. Az MFB Invest segíthet az új cég finanszírozásában.
A mai sajtótájékoztatón elhangzott hivatalos indoklás szerint a negyedik mobilszolgáltató célja, hogy hatékonyan és eredményesen működjön, és fokozza a versenyt a hazai mobilpiacon. Az erősödő verseny nyertesei az MPVI szerint a felhasználók lehetnek, akik magasabb szolgáltatási színvonalat és kedvezőbb felhasználási feltételeket várhatnak.
A hazai mobilpiacon 100 százalék feletti a penetráció, az MPVI azonban úgy gondolja, hogy a telített piacon is van helye egy negyedik szereplőnek, ezt nemzetközi példák is alátámasztják. A sajtótájékoztatón elhangzott, hogy a vállalat a telekommunikációs szolgáltatások teljes palettáját kínálná, tehát hang, az adat és az SMS szoláltatásokat, a mobilszolgáltatások területén 3G és 4G szolgáltatást is nyújtanak. A társaság elsősorban a hazai szakembergárdára támaszkodna, a Budapesti Műszaki Egyetem biztosíthatja a szakemberek utánpótlását.
"Új szereplőként egy érett és telített piacra lépünk be, ezért igazán innovatívnak kell lennünk annak érdekében, hogy ügyfeleket szerezzünk. Olyan új megoldásokat fejlesztünk, amelyeket jelenleg versenytársaink még nem kínálnak. Fejlesztéseinkben hazai szolgáltatóként messzemenően építünk a hazai mérnöki és üzleti tudásra." - mondta Schmidt Pál, az MPVI Zrt. igazgatóságának tagja.
Mik a fejlesztési irányok?
A vállalat előtt intenzív fejlesztési időszak áll, hogy ez év végére Budapest belső kerületeiben már saját hálózatán kezdje meg a sugárzást. Az új mobilszolgáltató mind hang, mind adat alapú szolgáltatást is nyújt majd. A szolgáltató a beruházásokhoz szükséges pénzügyi forrásokat az iparágban megszokott módon - banki finanszírozásból valamint saját tőkéből - fedezi. A szervezet felépítéséhez jelentős számban keresnek szakembereket a vállalati működés minden területére, a terv egy egyszerű, átlátható és a versenytársakhoz képest kisebb, rugalmasabb cég létrehozása.
Kíváncsi leszek, az biztos.
Meg az is biztos, hogy manapság okostelókkal gyorsan az adatforgalomra lehet terelni a hívásokat, VOIP-on keresztül.
Elküldve: 2012. június 19. - 05:23
Elküldve: 2012. június 28. - 09:21
http://penzcentrum.h...to.1033084.html
Egy hétfői bírósági döntés értelmében nem veheti használatba frekvenciáit az állami mobilszolgáltató, az MPVI Mobil Zrt - írja a Népszabadság. A Magyar Posta, az MFB-Invest és az MVM konzorciumaként megalakuló cég így érdemi munkát nem végezhet, a mobilcég indulása így további hetekkel csúszhat.
A lap értesülése szerint a Fővárosi Bíróság egy hétfőn tartott tárgyaláson ideiglenes intézkedésként megtiltotta, hogy az MPVI Mobil Zrt. "a 900 MHz-es frekvencia-árverés eredményeként született határozatból eredő jogait gyakorolja, mindaddig, amíg a felperes mobilszolgáltatók végrehajtás felfüggesztése iránti kérelme jogerősen elbírálásra nem kerül". Vagyis a negyedik mobilszolgáltató egyelőre nem jogosult sem az elnyert frekvenciák használatára, sem pedig a jelenlegi mobilcégektől belföldi roamingszolgáltatás igénybevételére.
Az állami konzorcium idén tavasszal, az NMHH árverésén verseny nélkül, minimumárért hozta el a frekvenciacsomagot, s ebben az eljárásban arra is jogosultságot nyert, hogy saját hálózata kiépítéséig a jelenlegi szolgáltatókét vegye igénybe.
Az árverés végeredményét a Magyar Telekom és Telenor is megtámadta, mondván, az eljárás szabályai ellentétesek voltak hatályos jogszabályokkal, s uniós szabályokat is sért a végeredmény. A kereset beadásakor kérték a bíróságtól, hogy függessze fel az árverés végrehajtását. E kérést a bíróság első fokon elutasította, az NMHH ezt követően kiadta a cégnek a frekvenciahasználati engedélyt, a szolgáltatók pedig fellebbeztek.
Most azonban a bíróság a szolgáltatók és az NMHH közti perben döntött úgy, hogy az állami cég nem gyakorolhatja a nyertes jogait, és nem használhatja az elnyert frekvenciáit.
A bíróság szerint az ideiglenes intézkedés elrendelése azért indokolt, mert a végrehajtás felfüggesztése iránti kérelmek elbírálásáig függő jogi helyzet áll fenn, hiszen az ítélőtábla dönthet úgy, hogy a határozat végrehajtását felfüggeszti. Ez pedig azt jelenti, hogy a jogerős döntésig nem érvényes az NMHH által kiadott frekvenciahasználati engedély sem - vélekednek a távközlésben jártas jogászok.
A Népszabadság szerint az ideiglenes intézkedés ellen az állami cég fellebbezhet, de erről az eljárási határidők ismeretében a bíróság a következő tárgyalási nap, július kilencedike előtt aligha dönthet.
Elküldve: 2012. június 29. - 17:18
12.959 hozzászólás
Jogos. Ha a többinek pályázni kell, meg licitálni a frekvenciáért, az hogy néz ki, hogy az állami cégnek megcsak úgy odaadják azt, amiért a többiknek keményen perkálni kell. Azt hiszem, a nemzeti roamingot is amint nem kötelezi törvény a szolgáltatókat rá, azonnal fel is mondják. Mint volt ez a Pannon és a Vodafone esetében is.
Elküldve: 2012. június 29. - 19:48
Jaja, felkötheti a gatyáját. A másik 3 ott tesz keresztbe neki, ahol tud.
És ha ügyfeleket akar, akkor a nemzeti roamingon nem sokat tud keresni.
Elküldve: 2012. július 10. - 06:31
A három magyarországi mobilszolgáltató számára kedvező döntést hozott ma kora délután a Fővárosi Bíróság, melynek értelmében továbbra sem veheti használatba a negyedik mobilszolgáltató azokat a frekvenciákat, melyekhez a téli aukción jutott hozzá - írja a HWSW
Továbbra sem használhatja azokat a frekvenciákat a három állami cég által létrehozott MPVI Mobil Zrt., melyekhez a január 31-én másodfokon is jogerős határozattal lezárt frekvenciaaukción hozzájutott - számol be a döntésről a HWSW. Mivel a Fővárosi Bíróság hétfői ülésén nem született másodfokú ítélet a Magyar Telekom és a Telenor Magyarország által benyújtott halasztó hatályú kérelem ügyében, így az továbbra is érvényben marad a következő tárgyalásig, ami csak a nyári szünet után, szeptember elején várható. A Schmidt Pál által vezetett MPVI szerint “a döntés halasztása átmeneti bizonytalansághoz vezethet a mobilpiacon”.
Eközben egy Bukás-átirat is megzenésíti az állami mobilszolgáltató eddigi történetét. A videó szerint a cég körül ("aminek még rendes neve sincs") a problémák egyre csak szaporodnak.
Elküldve: 2012. július 31. - 14:12
Nehezen indul az új mobilcég
Módosítania kell üzleti tervét a negyedik hazai mobilszolgáltatónak. A cég decemberben kezdené meg működését, a folyamatban levő bírósági per azonban átalakíthatja az eredeti terveket.
Még nem is lépett piacra a negyedik magyar mobilszolgáltató, máris új üzleti tervet kell készítenie a cégnek.
A Magyar Hírlap értesülései szerint az idén áprilisban bemutatkozott MPVI Mobil Zrt. vezetésének szeptemberre kell átnyújtania a társaság átdolgozott üzleti tervét az igazgatóságnak. Ennek pedig az a legfőbb oka, hogy az eredeti tervekkel ellentétben még azt a frekvenciasávot sem használhatja az MPVI, amit év elején elnyert.
Mint ismert, az MPVI tízmilliárd forintot fizetett a 900 megahertzes frekvenciasáv használatáért a Nemzeti Média- és Hírközlési Hatóságnak (NMHH), így negyedik mobilszolgáltatóként piacra léphetne. Az NMHH árverését azonban két hazai mobilszolgáltató megtámadta a bíróságon, mivel szerintük a pályázat törvénysértő volt. Ezzel együtt azonban a bíróság ideiglenesen megtiltotta az MPVI-nek, hogy használja azt a frekvenciát, amelyet elnyert. A társaság viszont az eredeti tervek szerint – mint azt áprilisi bemutatkozásuk alkalmával a vezetés közölte – az idén decemberben megkezdené a szolgáltatást Budapest belső kerületeiben. A bírósági per viszont felborította az eredeti menetrendet, így ezzel hozható összefüggésbe, hogy új üzleti tervet kell készíteni.
A Magyar Hírlap érdeklődésére Intődy Gábor, az MPVI kommunikációs vezetője közölte: üzleti ügyekben nem adnak felvilágosítást. Hasonlóképpen szűkszavú volt a hatósági közlés is. Az NMHH illetékese a folyamatban levő perre hivatkozva hárította el a nyilatkozatot. Azt azonban közölték, hogy az árverés kapcsán a mobilszolgáltatóknak a törvény által biztosított jogorvoslati lehetőségük volt, ezzel éltek is. Továbbá a bírósági döntések függvénye, hogy az új mobilcég mikor használhatja a frekvenciát.
A bírósághoz forduló mobilszolgáltatók megakadályozni ugyan nem, de késleltetni tudják a negyedik cég megjelenését. Eddig ezt a céljukat elérték azon a piacon, ahol az ügyfélkört már nemigen lehet növelni, ám némi átrendeződést még meg lehet valósítani. Az MPVI ugyanis arra számít, hogy mind a hang-, mind pedig az adatforgalomban, de leginkább az utóbbiban az egyre fejlődő mobilinternet révén lesz keresnivalójuk a piacon. Ehhez viszont magas szolgáltatási színvonalat és kedvező felhasználási feltételeket kell nyújtaniuk. Annyi biztos, hogy a versenyt lehet fokozni, ugyanis a piaci részesedés évek óta szinte változatlan a három működő hazai mobilszolgáltató között.
Az ötszázmillió forintos alaptőkével alapított MPVI ugyanakkor már elkezdte az előkészületeket a hálózat kiépítéséhez. A céget három nyereséges állami vállalat hozta létre. A Magyar Posta Zrt. tíz-, a Magyar Villamos Művek Zrt. 45, az MFB Invest Zrt. pedig szintén 45 százalékos részesedéssel rendelkezik a cégben.
Elküldve: 2012. augusztus 23. - 13:00
Elküldve: 2012. szeptember 03. - 22:12
A bíróság elsőfokú döntése megtiltotta, hogy használatába vegye a cég azokat a frekvenciákat, amelyeket a Nemzeti Média- és Hírközlési Hatóság (NMHH) árverésén nyert el az év elején. A frekvencia-árverés végeredményét a már piacon lévő mobilszolgáltatók támadták meg. Az új piaci szereplőnek az eredeti pályázati kiírás szerint 2012. december 31-ig kell megindítania saját szolgáltatását Budapesten, ágazati szakértők azonban úgy vélekednek, a késlekedés miatt nem nagy a valószínűsége annak, hogy a társaság év végéig ki tudja építeni az ehhez szükséges hálózatot.
A céget alapító konzorcium a mobilszolgáltatáshoz elnyert blokkokért nettó 10 milliárd forintot fizetett. A hálózat kiépítése további tízmilliárdokba kerül, így a tulajdonosoknak várhatóan hamarosan újabb tőkeemelést kell végrehajtaniuk. Az MPVI Zrt. tulajdonosai egy júniusi közgyűlésen döntöttek a negyedik mobilcég 14,1 milliárd forintos alaptőke-emeléséről. Az emelés nem készpénzben, hanem vagyoni értékű jogok átadásával valósult meg.
A társaság tulajdonosai, a Magyar Posta (10 százalék), a Magyar Villamos Művek (45 százalék) és az MFB Invest (45 százalék) a részesedések arányában juttatott vagyoni jogokat a negyedik mobilszolgáltatónak: a posta például azt, hogy a logisztikai járművein hirdethet az MPVI, a postákon pedig előfizetőket gyűjthet. A másik két cég frekvenciahasználati jogokat adott át. A hétfői bírósági tárgyaláson első rendű felperesként a Magyar Telekom, másodrendűként a Telenor, míg harmadrendűként a Vodafon szerepelt a Nemzeti Média- és Hírközlési Hatósággal (NMHH) mint alperessel szemben. Az alperes oldalán beavatkozott a perbe az MPVI, és annak egyik tulajdonosa, az MFB Invest Zrt is.
A tárgyalás egyik vitapontja, a negyedik szolgáltató frekvenciahasználatának felfüggesztése volt, emiatt nem láthat hozzá vállalt kötelezettsége teljesítéséhez - hangoztatta az NMHH képviselője. A másik vitapont a Magyar Telekom javaslata volt, hogy a bíróság kérjen előzetes döntéshozatalt az Európai Bíróságtól. A vitatott jogi helyzetet nem ismertette a cég jogi képviselője, de az NMHH képviselője tiltakozott az előzetes döntéshozatal ellen, mert az több mint egy évvel halasztaná el az ügy lezárását. Mohai György bíró erre reagálva közölte: ha szükséges az előzetes döntéshozatal, azt nem befolyásolhatja az időigény.
Az NMHH képviselője többször is úgy nyilatkozott, hogy a meglévő három piaci szereplő között nincs verseny, ezért szükséges a negyedik - állami - szereplő a piacon. A felek vitatták a belföldi roaming kötelezettséget, vagyis azt, hogy az új szolgáltatót kiszolgálják a meglévő cégek saját hálózatukkal. Ezt a pályázatban vállalniuk kellett, de a Magyar Telekom csak jogfenntartással tette ezt. Véleményük szerint erre külön kellene szerződni.
Nem akarnak maguknak versenytársat a szinte kartelező mobilszolgáltatók.
Elküldve: 2012. szeptember 17. - 16:47
Reszeltek a negyedik szolgáltatónak. Mondjuk én nem csodálom és az az igazság, nem is bánom. Tiszta gáz volt az egész pályázat. ha nem felelt meg a pályázó a kiírt feltételeknek, (márpedig nem) akkor nehogy elnyerje már csak azért, mert az állam is részt vett benne. Az államra is vonatkoznaki a pályázati feltételek. A vodafone esete meg külön 9is igen érdekes, mert most jogellenesen használja azt a 2 MHz-es frekvenciát, amivel országosan lefedte 3 G-val az országot. Lesznek még itt érdekes dolgok.
Elküldve: 2012. szeptember 17. - 19:35
Akkor rá kell állni a voipra, árverseny nem lesz.
http://www.vg.hu/gaz...mobilceg-386301
A bíróság hétfői döntése alapján sem az önálló szolgáltatás indítására alkalmas blokkot elnyerő tervezett állami mobilszolgáltató, sem a már piacon lévő mobilcégek nem vehetik használatba az azóta már ki is fizetett frekvenciát.
A hírközlési hatóság még január végén határozott úgy, hogy a három állami cég alkotta konzorcium vásárolhatja meg a 900 megahertzes frekvenciasáv – önálló szolgáltatás indítására is alkalmas – öt megahertzes egybefüggő blokkját, majd ezt a döntését a konkurensek fellebbezését követően másodfokon is megerősítette.
A három már piacon lévő cég azonban polgári bírósághoz fordult, amely június végén úgy határozott: a jogerős ítéletig megtiltja az MPVI számára, hogy a frekvencia-árverésen szerzett jogait gyakorolja, ma pedig végleg felfüggesztette a frekvenciapályázatot lezáró végzést.
A Magyar Posta Zrt.-Magyar Villamosművek Zrt.-MFB Invest Zrt. állami konzorcium 10 milliárd forintot fizetett az elnyert blokkért, míg a VODAFONE és a Magyar Telekom 2-2, a Telenor 1,8 megahertznyi frekvenciát vásárolt összesen közel 34 milliárdért.
Elküldve: 2012. szeptember 17. - 19:57
A másodfokú döntéssel nem csak az MPVI-től veszik el a frekvenciahasználat jogát, hanem a három másik mobilszolgáltatótól is elveszik azt az összesen 5,8 MHz-nyi, korábban E-GSM szolgáltatára elkülönített frekvenciablokkot, amire nagyságrendileg 33 milliárd forintért licitált a Telenor, a Magyar Telekom és a Vodafone. Ha a helyzet nem oldódik meg rövid időn belül új határozathozatali eljárásban, rendkívül kellemetlen helyzetbe kerülhet az MPVI mellett a Vodafone is, mely már használatba is vette az elnyert 2 MHz-nyi blokkot, melynek segítségével gyakorlatilag országos lefedettségűvé növelte 3G-s hálózatának elérését. A cég ráadásul ezt a lépést többször, több kampányban is kommunikálta.
Elküldve: 2012. szeptember 26. - 16:06
Mégsem lesz 4.?
http://kitekinto.hu/...ilszolgaltatot/
Elküldve: 2012. november 12. - 17:37
Nem lesz:
http://www.hwsw.hu/h...h-vodafone.html
Az eredeti szándékkal szemben elképzelhető, hogy mégsem erőlteti az állami szerepvállalást a mobilpiacon a kormányzat. Lapértesülések szerint az MPVI konzorcium tulajdonosai már letettek arról, hogy mobilszolgáltatást indítsanak közösen.
Elküldve: 2013. február 26. - 14:32
Na akkor már tutira kiherélve a 4. mobilszolgáltató
http://hvg.hu/itthon..._az_allami_mobi
A Kúria helybenhagyta a Fővárosi Törvényszék döntését, amellyel az hatályon kívül helyezte a Nemzeti Média- és Hírközlési Hatóságnak (NMHH) a frekvencia-árverésen hozott januári határozatait, mert úgy ítélte meg, hogy a negyedik mobilszolgáltató MPVI Zrt. jogszerűtlenül nyerte el a jogot a hálózat kiépítésére, valamint a három korábbi piaci szereplő is jogszerűtlenül szerzett újabb frekvenciablokkokat.
Elküldve: 2013. február 27. - 17:43
Én arra leszek kíváncsi mi lesz a Vodafone-al. Rohadt nagy szopacs lehet nekik ha visszaveszik a frekvenciát tőlük. Ez esetben tuti kártérítést követelnek az államtól. Így aztán magyarul mindenki szopni fog.
Elküldve: 2013. február 27. - 17:53
Lehet ezért is akarja megvenni az állam a vodát?
Elküldve: 2013. február 27. - 18:19
Erről nem hallottam még.
Elküldve: 2013. február 27. - 18:37
http://www.origo.hu/...ne-uzletet.html
de már cáfolják:
http://www.itbusines...portalstate=rss
Elküldve: 2013. február 27. - 19:16
Na persze, ezt a módszert már ismerjük. Még a nyilvánvalót is letagadják, aztán mégiscsak beismerik.
Elküldve: 2013. február 27. - 19:32
3.403 hozzászólás
Á, ez a kormány nem csinál ilyet!
(Egyesek kedvéért: "a másik" sem csinált!)
Szerkesztve joc_ által: 2013. február 27. - 19:33
Elküldve: 2013. november 07. - 00:00
http://itcafe.hu/hir/mpvi_vege.html
Mégsem lép ki a kormány a távközlési piacra, ugyanis a kabinet megszüntette az eredetileg a jelenlegi szolgáltatók új versenytársának szánt állami mobilcéget – írta meg belső értesülésekre hivatkozva ma a Magyar Nemzet.
Arról az IT café is többször beszámolt, hogy a tervezett cég jövője fölött súlyos felhők tornyosultak (a frekvencialeosztási problémák után a cég vezetői idén év elején le is mondtak), és hiába igyekeztek az érintettek többször is cáfolni a lehetséges megszűnést, 2013-ban már egyre több jel mutatott arra, hogy a vállalkozásból nem lesz semmi.
Az mno.hu most ezeket a találgatásokat erősítette meg, amikor közölték, hogy egy nemrégiben született kormánydöntés szerint a Magyar Posta, a Magyar Fejlesztési Bank (MFB) és a Magyar Villamos Művek (MVM) által létrehozott MPVI Mobil Zrt. megszűnik, pontosabban a cég beolvad az intézményi hátteret eredetileg biztosítani hivatott Postába, míg az MFB és az MVM visszakapja az eredetileg rendelkezésre bocsátott, összesen félmilliárd forintos alaptőkét. A Magyar Nemzet kormányközeli forrásból úgy értesült, hogy a mobil távközlési piac bővítése továbbra is napirenden van – azaz a még várhatóan az idén kiírandó mobiltender lehetőséget biztosít a Telekom, a Telenor és a Vodafone sávtartomány-bővítése mellett egy újabb szereplő megjelenésére is –, de az állam semmilyen más felállásban nem áll a rajtvonalhoz.
Az mno.hu kitér arra, hogy elemzők korábban számos alkalommal felhívták már arra a figyelmet, hogy a jövő évi országgyűlési választások közeledtével a kabinet várhatóan nem törekszik majd az eddigi tapasztalatok alapján bizonytalan kimenetelű mobilpiaci megjelenésre. Ehelyett a soron következő mobiltender lehetőség szerint zökkenőmentes lebonyolítására és az ebből befolyó költségvetési bevételre koncentrál, ami a jövő évi büdzsé tervezete szerint 120 milliárd forint. Legalább ennyire fontos, írja a forrás, hogy a visszavonulással az állam további komoly, jó esetben is csak hosszú távon megtérülő kiadásoktól kíméli meg magát: a finn Rewhell által még az MPVI számára készített tanulmány szerint az indulás utáni években 350-380 milliárd forintos infrastrukturális és marketingberuházást kellett volna kifizetnie a piacra lépő állami cégnek.
Elküldve: 2014. július 21. - 15:02
simán... baszódjanak meg!

References: Bíróság 
 bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 Kúria